– Найперш трэба вызначыцца, ці будуем мы нацыянальную дзяржаву – са сваімі інтарэсамі, унутранай і знешняй палітыкай, гісторыяй, ці працягваем ўпарта трымацца састарэлых ідэалаў савецкай эпохі і камуністычнай ідэалогіі. Большасць грамадства даўно вырашыла для сябе гэтае пытанне. Таму сённяшняя моладзь проста не разумее, хто такі МОПР і чаму радзільня і дзіцячы шпіталь стаяць на вуліцы, названай у гонар тэрарыста, які забіў 11 бязвінных людзей. Але грамадскасць у Беларусі мае апасрэдаваны ўплыў на прыняцце рашэнняў. Таму зараз мы чакаем, пакуль адказ на гэтае пытанне знойдуць тыя, хто прымае рашэнні.